PanARMENIAN.Net - Ի դեպ, Եվրոպայի համար նախազգուշական զանգը հնչեց արդեն այն ժամանակ երբ աղմկահարույց օրենքից հանվեց գենդեր բառը, թեև դրա շուրջ քչերը մտորեցին: Անլուրջ կլիներ այն ամենն, ինչ կատարվում է Հայաստանում, հանգեցնել Ռուսաստանի ու ԵՄ միջև դիմակայությանը իր «ուղեծրում» Հայաստանին ընդգրկելու նպատակով: Ի վերջո, երկիրն այնքան մեծ արժեք չի ներկայացնում և գլխացավանքից բացի ոչինչ չի խոստանում: Դա Ադրբեջանը չէ ածխաջրածիններով, ոչ էլ Վրաստանը տարանցիկ տարածքով, ծովով ու հստակ արևմտյան ուղղվածությամբ:Ինչ վերաբերում է «տեղեկատվական հիստերիային» հայկական ԶԼՄ-ներում ՄՄ-ին Հայաստանի միանալու մասին Մոսկվայում ստորագրված փաստաթղթի շուրջ, ապա գրողների մեծ մասը չգիտի, կամ ձևացնում է, թե չգիտի, որ Հայաստանի ողջ արդյունաբերությունը, ներառյալ կապն ու էներգետիկան Մոսկվայի ձեռքում են և այս դեպքում նախագահն ընտրություն չուներ: Նրան պետք էլ չէր ընտրություն կատարել, քանի որ, ինչպես արդեն ասացինք, ամեն ինչ գալիս է ՀԱՊԿ-ից: